《桃源忆故人》
清代·程颂万

帘前几个伤春燕。悄立落红庭院。花外春愁不见。只共烟丝剪。

倩魂吹落桃花片。枝上嫩莺犹啭。编得荑篮侧面。识个人心眼。

作者简介：1865-1932年，字子大，一字鹿川，号十发居士。湖南宁乡人。 清末民初人。少有文才，善应对 ，喜研词章。虽勤奋好学，但屡试未第，对科举制度遂无好感，而对时局新学甚为热心，为张之洞、张百熙所倚重。曾充湖广抚署文案。